Esto es fuero de Castiella: Que si quando algund Fijodalgo es en la Viella, do es devisero, e otro Fijodalgo, o otro algund ome vien aquella Viella mesma estando el y, e lieva prenda de la Viella , e face y alguna otra cosa, porquel' sea desonrado , quando tal fijodalgo como este lo querellare al Rey, o a los Alcalles de la tierra, quel' an de facer derecho, sil' nombrare persona cierta que gelo fiço , en tal pleito como este non a de aver pesquisa, mas pues nombro persona cierta , debe ser aplaçado aquel de que querellare ante la justicia.